**Technická správa**

**Všeobecne**

Predmetom tejto projektovej dokumentácie je riešenie prekládky existujúcich NN rozvodov z dôvodu výstavby objektu Bytový dom Terchovská v danom území. Projekt je vypracovaný v rozsahu dokumentácia pre stavebné povolenie.

Názov stavby: Bytový dom Terchovská a dotknuté územie

SO 203 Prekládka rozvodu nízkeho napätia Banšelova

Miesto stavby: Okres Bratislava II., Obec: BA-m.č. Ružinov, k.ú. Trnávka, pozemky na parcelách registra „C“ p.č. 17007/47, p.č. 17007/46 , p.č. 17014/2, p.č. 17016/1, p.č. 14472/1, p.č. 14472/53, p.č. 22247/9

Investor: Hlavné mesto Slovenskej republiky

Primaciálne nám. 1

811 99 Bratislava

Stupeň PD: Dokumentácia pre stavebné povolenie

Dotknuté parcely: **p.č 17007/46, p.č. 17007/47 , p.č. 17014/2, p.č. 17016/1, p.č. 22247/9**

**Projektové podklady**

* Architektonicko-stavebné výkresy
* Technické podmienky použitých prístrojov a elektrických výrobkov
* Požiadavky ZSDIS a.s.
* Vyjadrenia z DUR

**Predmetom projektu je**

* SO 203 Prekládka rozvodu nízkeho napätia Banšelova

**Základné údaje**

**Predpisy a normy**

Projektová dokumentácia je spracovaná v súlade s platnými slovenskými zákonmi, vyhláškami a normami.

**Stupeň zabezpečenia dodávky el. energie v zmysle STN 34 1610 § 16 107**

* Tretí

**Skupina elektrických zariadení podľa Vyhlášky MPSVaR Slovenskej republiky č. 398/2013, ktorou sa mení a dopĺňa vyhláška MPSVaR Slovenskej republiky č. 508/2009 Zb.z. § 2, odst.1., resp. prílohy 1, časť III**

* Skupina „B“

**Rozvodná sústava**

* 3+PE AC 50 Hz 230/400V TN-C

**Druhy ochranných opatrení pred zásahom elektrickým prúdom**

Základná ochrana - ochrana pred priamym dotykom podľa STN 33 2000-4-41/2007:

* Samočinné odpojenie napájania - kap. 411
* Základná izolácia živých častí - príloha A.1
* Zábrany alebo kryty - príloha A.2
* Dvojitá alebo zosilnená izolácia – kap. 412

Ochrana pri poruche - ochrana pred nepriamym dotykom podľa STN 33 2000-4-41/2007:

* Samočinné odpojenie napájania - kap. 411
* Ochranné uzemnenie a ochranné pospájanie - čl.411.3.1
* Samočinné odpojenie pri poruche - čl.411.3.2

**Prostredia: určené komisionálne v zmysle STN 332000-5-51**

Priestory v riešenom objekte sú priestory so zaradením:

* Vonkajšie priestory

Prostredie je stanovené podľa STN 33 2000 5-51: AA7, AB7, AC1, AD1 (tr.4Z6 EN 60721-3-4), AM1-1, AM2-2, AM3-2, AM8-1, AM9-1, AN3, AP1, AQ3, BD1, BE1, CA1, CB1

Prostredia zohľadňujú predpokladané druhy prevádzky. Po uvedení do prevádzky je nutné prehodnotiť určené prostredia a vyhotoviť písomný záznam o ich potvrdení, prípadne o ich úprave.

**Farebné označenie vodičov**

* V zmysle DIN VDE 0293-308 (káble typu NAYY a NYY)
* V zmysle STN EN 60445: Základné a bezpečnostné zásady pre rozhranie človek-stroj, označovanie a identifikácia. Identifikácia svoriek zariadení a prípojov vodičov a vodičov

**Zostatkové nebezpečenstvo**

Pri dodržaní požiadaviek projektu, správnej aplikácii požiadaviek na ochranu pred úrazom elektrickým prúdom, pri pravidelnej revízii a údržbe nevzniká zostatkové nebezpečenstvo.

**Meranie el. práce**

Nie je predmetom PD.

**Bezpečnostné upozornenia**

Montáž elektrických rozvodov a zariadení môžu vykonať iba odborne spôsobilé osoby podľa. §21 až §23 vyhl. Ministerstva práce, sociálnych vecí a rodiny SR č.508/2009 Zb.z.. Pri montáži sa musia dodržiavať platné bezpečnostné predpisy, hlavne podľa vyhlášky §3 a §9 SÚBP 59/82Zb. v znení vyhlášky SÚBP a SBÚ 147/2013Zb. a 484/90Zb. Najmä elektrické vedenia musia byť uložené a vyhotovené tak, aby boli prehľadné, čo najkratšie, a aby sa križovali len v odôvodnených prípadoch. Priechody elektrického vedenia stenami a konštrukciami musia byť vyhotovené tak, aby nebolo ohrozené elektrické vedenie, podklady ani okolité priestory. Vzdialenosti vodičov a káblov navzájom, od častí budov, nosných a iných konštrukcií musia byť vyhotovujúce podľa druhu izolácie vodičov a káblov a podľa ich uloženia. Spoje izolovaných vodičov nesmú znižovať stupeň izolácie elektrického vedenia. V rúrkach a podobnom úložnom materiály sa nesmú vodiče spájať.

Po montáži, pred uvedením do prevádzky sa musí vykonať odborná prehliadka a odborná skúška podľa. STN 33 1500, STN 33 2000-6 a vyhl. Ministerstva práce, sociálnych vecí a rodiny SR č.508/2009 Zb.z..

Pri prevádzkovaní navrhovaných el. zariadení dodržiavať ustanovenia STN 34 3100-08.

**Technické riešenie**

V rámci úprav komunikácie Banšelova dôjde k úprave existujúceho NN podzemného a nadzemného vedenia medzi existujúcimi skriňami VRIS 0042-002 a VRIS 0275-025. Návrh rieši zámenu vonkajšieho nadzemného NN vedenia za podzemné káblové vedenie.

*Existujúci stav – demontáž existujúcich rozvodov*

Existujúce nadzemné vedenie 4x AlFe6 50 na ulici Banšelova bude odpojené a demontované vrátane príslušenstva a 3x podperných bodov. Časť podzemného vedenia medzi posledným podperným bodom – skrine VRIS1+K a existujúcou PRIS 0275-025 bude tiež demontované vrátane predmetnej PRIS. Existujúce odberné miesto (bigboard) napojené z danej PRIS bude zrušené vrátane existujúceho elektromerového rozvádzača. Odberné miesto autobazáru napojené z PRIS4 0042-002 bude taktiež zrušené vrátane demontáže elektromerového rozvádzača a NN prípojky. Existujúca PRIS4 bude nahradená novou skriňou SR6 3/4. Káblové vedenie zo skrine PRIS4 na podperný bod bude tiež demontované.

*Navrhovaný stav*

Existujúca skriňa PRIS4 0042-002 na rohu ulíc Banšelova – Terchovská sa demontuje a nahradí skriňou Hasma SR6 3/4.

Z danej SR skrine bude vedený kábel typu 1-NAYY-J 4x240 v zemi, ktorý sa naspojkuje na existujúce káblové vedenie pokračujúce od demontovanej skrine PRIS 0275-025 pod komunikáciou Galvaniho k existujúcej VRSI2 na ulici Krajná. Kábel bude vedený priamo v zemi, pri križovaní komunikácií v chráničke FXKVR. Káble budú naspojkované v blízkosti posledného demontovaného podperného bodu pri križovatke ulíc Banšelova – Galvaniho v časti pod navrhovaným chodníkom.

V časti chodníka pozdĺž ulice Banšelova bude navrhovaný rozvod NN vedený v súbehu s ostatnými vedeniami VN (preložka VN) a NN – verejné osvetlenie a prípojka NN pre objekt BD Terchovská. Časti NN rozvodu navrhujeme uložiť do zeme, pod chodníky alebo v chráničke FXKVR110 pod komunikáciou, pri rešpektovaní článkov STN 34 1050 a STN 73 6005.

Prekládku vedení NN odporúčame realizovať v koordinácii s prekládkou VN vedenia na ulici Banšelova (SO 201 Prekládka rozvodu vysokého napätia Banšelova, SO 202 Prekládka rozvodu vysokého napätia Galvaniho) a prípojkou NN pre navrhovaný objekt (SO 304 Prípojka nízkeho napätia).

**Ostatné podrobnosti sú zrejmé z výkresovej časti PD, prípadne budú upresnené v nasledujúcom stupni PD.**

V Bratislave, 06/2023 Ing. Peter Jašš