**Technická správa**

**Všeobecne**

Predmetom tejto projektovej dokumentácie je napojenie elektroinštalácie MHD zastávky z rozvodu verejného osvetlenia. Projekt je vypracovaný v rozsahu dokumentácia pre stavebné povolenie.

Názov stavby: Bytový dom Terchovská a dotknuté územie

Miesto stavby: Okres Bratislava II., Obec: BA-m.č. Ružinov, k.ú. Trnávka, pozemky na parcelách registra „C“ p.č. 17007/47, p.č. 17007/46 , p.č. 17014/2, p.č. 17016/1, p.č. 14472/1, p.č. 14472/53, p.č. 22247/9

Investor: Hlavné mesto Slovenskej republiky

Primaciálne nám. 1

811 99 Bratislava

Stupeň PD: **Dokumentácia pre stavebné povolenie**

**Predmetom projektu je**

* SO 307 Prípojka NN pre vybavenie zastávky MHD

**Základné údaje**

**Predpisy a normy**

Projektová dokumentácia je spracovaná v súlade s platnými slovenskými zákonmi, vyhláškami a normami.

**Stupeň zabezpečenia dodávky el. energie v zmysle STN 34 1610 § 16 107**

* Tretí

**Skupina elektrických zariadení podľa Vyhlášky MPSVaR Slovenskej republiky č. 398/2013, ktorou sa mení a dopĺňa vyhláška MPSVaR Slovenskej republiky č. 508/2009 Zb.z. § 2, odst.1., resp. prílohy 1, časť III**

* Skupina „B“

**Rozvodná sústava**

* 3+PEN AC 50 Hz 230/400V TN-C
* 1+N+PE AC 50 Hz 230V TN-C-S

**Druhy ochranných opatrení pred zásahom elektrickým prúdom**

Základná ochrana - ochrana pred priamym dotykom podľa STN 33 2000-4-41:

* Samočinné odpojenie napájania - kap. 411
* Základná izolácia živých častí - príloha A.1
* Zábrany alebo kryty - príloha A.2
* Dvojitá alebo zosilnená izolácia – kap. 412

Ochrana pri poruche - ochrana pred nepriamym dotykom podľa STN 33 2000-4-41:

* Samočinné odpojenie napájania - kap. 411
* Ochranné uzemnenie a ochranné pospájanie - čl.411.3.1
* Samočinné odpojenie pri poruche - čl.411.3.2

**Energetická bilancia**

* Pi = 0,17 KW Ps = 0,17 kW

**Meranie spotreby el. energie**

Fakturačné meranie spotreby elektrickej energie nie je predmetom tejto PD.

**Prostredia: určené komisionálne v zmysle STN 332000-5-51**

Priestory v riešenom objekte sú priestory so zaradením:

* Vonkajšie priestory

Prostredie je stanovené podľa STN 3320005-51: AA7, AB7, AC1, AD1 (tr.4Z6 EN 60721-3-4), AM1-1, AM2-2, AM3-2, AM8-1, AM9-1, AN3, AP1, AQ3, BD1, BE1, CA1, CB1

Prostredia zohľadňujú predpokladané druhy prevádzky. Po uvedení do prevádzky je nutné prehodnotiť určené prostredia a vyhotoviť písomný záznam o ich potvrdení, prípadne o ich úprave.

**Bezpečnostné upozornenia**

Montáž elektrických rozvodov a zariadení môžu vykonať iba odborne spôsobilé osoby podľa. §21 až §23 vyhl. Ministerstva práce, sociálnych vecí a rodiny SR č.508/2009 Zb.z.. Pri montáži sa musia dodržiavať platné bezpečnostné predpisy, hlavne podľa vyhlášky §3 a §9 SÚBP 59/82Zb. v znení vyhlášky SÚBP a SBÚ 147/2013Zb. a 484/90Zb. Najmä elektrické vedenia musia byť uložené a vyhotovené tak, aby boli prehľadné, čo najkratšie, a aby sa križovali len v odôvodnených prípadoch. Priechody elektrického vedenia stenami a konštrukciami musia byť vyhotovené tak, aby nebolo ohrozené elektrické vedenie, podklady ani okolité priestory. Vzdialenosti vodičov a káblov navzájom, od častí budov, nosných a iných konštrukcií musia byť vyhotovujúce podľa druhu izolácie vodičov a káblov a podľa ich uloženia. Spoje izolovaných vodičov nesmú znižovať stupeň izolácie elektrického vedenia. V rúrkach a podobnom úložnom materiály sa nesmú vodiče spájať.

Po montáži, pred uvedením do prevádzky sa musí vykonať odborná prehliadka a odborná skúška podľa. STN 33 1500, STN 33 2000-6 a vyhl. Ministerstva práce, sociálnych vecí a rodiny SR č.508/2009 Zb.z..

Pri prevádzkovaní navrhovaných el. zariadení dodržiavať ustanovenia STN 34 3100-08.

**Technické riešenie**

Rekonštruovaná zastávka MHD bude vybavená prístreškom s osvetlením a automatom pre výdaj cestovných lístkov. Napájanie osvetlenia prístrešku a automatu pre cestovné lístky bude riešené zo stožiarovej svorkovnice najbližšieho stĺpu verejného osvetlenia káblom typy CYKY-J 3x2,5 cez poistku 10A v stožiarovej svorkovnici. Kábel bude vedený v zemi v chráničke FXKVR50. Pre zabezpečenie napájania automatu počas dňa (vypnuté verejné osvetlenie) bude toto zariadenie vybavené vstavanými batériami. Osvetlenie prístrešku bude ovládané spolu s verejným osvetlením. Presná poloha automatu bude riešená v rámci projektu MHD zastávky. Káblové prepojenie medzi automatom a osvetlením zastávky a zálohovanie automatu rieši dodávateľ zastávky.

***Všetky ďalšie špecifikácie týkajúce sa napojenia, uloženia trasy a iné sú zrejmé z výkresovej časti PD.***

V Bratislave, 06/2023 Ing. Peter Jašš