**Bytový dom Terchovská a dotknuté územie**

**Špecifikácie dokumentácie na strane Zhotoviteľa:**

dokumentácie pre realizáciu stavby DRS, zhotoviteĺskej (dílenskej) dokumentácie stavby ZDS, dokumentácie skutočného vyhotovenie stavby DSVS , dokumentácie zmeny stavby pred dokončením DZSPD a ostatné požadované dokumentácie na strane Zhotoviteľa

18.7. 2025

# Obecné požiadavky na vypracovanie projektových časti na strane zhotoviteľa

Zhotoviteľ v režime Design&Build vypracuje rôzne stupne projektovej dokumentácie tak, aby bol na základe výslednej projektovej dokumentácie Zhotoviteľa schopný riadne a načas postaviť a skolaudovať Dielo.

Všetka projektová dokumentácia Zhotoviteľa musí byť spracovaná odborne spôsobilými osobami pre výkon tejto činnosti kvalifikovanými podľa Zákona č. 138/1992 Zb. SNR o autorizovaných architektoch a autorizovaných stavebných inžinieroch  v znení zákona č. 236/2000 Z. z. § 7 zákona Národnej rady Slovenskej republiky č. 215/1995 Z.z. s príslušnou autorizáciou SKSI alebo SKA.

Projektové dokumentácie musí byť spracované v digitálnej podobe v otvorenom formáte  (.DWG, .DGN, .DOCX, .XLS, . RVT, .PLN, . IFC ... ) a v PDF a DWG exportu. Pritom export do DWG je povinný (tento export bude plne reprezentatívny a obsahujúci všetky informácie výkresu vrátane kót, popisov, legiend a tabuliek s nastavením umožňujúcim okamžitý plnohodnotný tlač; všetky relevantné linky na referencie výkresov budú funkčné a aktuálne – napr. pomocí e-transmitu ). Ku kontrole a schváleniu odovzdá Zhotoviteľ projektové dokumentácie Objednávateľovi tak, aby ich finálne znenie Zhotoviteľ odovzdal Objednávateľovi v termínoch pri dodržaní termínových míľnikov.

Projektové dokumentácie spracovaná pre jednotlivé stavebné objekty v rámci stavby budú obsahovať jednoznačné stanovenie technického a materiálového riešenia, z ktorého bude zrejmé predovšetkým u neobvyklých konštrukcií a detailov rozmerové a tvarové riešenie navrhovaných konštrukcií a zariadení.

Súčasťou projektových dokumentácií budú zoznamy všetkých častí a príloh dokumentácie (dielčie zoznamy dokumentácie, technické správy, výkresy) s uvedeným názvom dokumentácie a archívnych čísel, dokumentujúce jednoznačne všetky časti tejto dokumentácie: Každá časť dokumentácie bude označená svojím archívnym číslom, číslom paré, číslom revízie, dátumom expedície, a ďalej bude označená oprávnenou osobou , alebo osobami. Jednotlivé strany technických správ a príloh dokumentácie budú číslované. Akákoľvek výkresová dokumentácia expedovaná v elektronickej verzii bude použiteľná pre ďalšie práce v príslušnom programovom vybavení pre spracovanie DSVS, a pri príprave, realizácii a prevádzkovaní stavby.

Projektové dokumentácie a ostatná dokumentácia budú spracované v zmysle platných právnych predpisov Slovenskej republiky, noriem a v zmysle autorského zákona, pozostávajúca z technickej dokumentácie a z dokumentov potrebných na splnenie všetkých úradných schvaľovaní, resp. na zabezpečenie súladu s nim.

Projektové dokumentácie a ostatná dokumentácia musí byť spracované v súlade s technickými normami platnými v Slovenskej republike a ustanovením vyhlášky č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané  osobami s obmedzenou schopnosťou pohybu a orientácie a ostatným legislatívnym rámcom platným v čase spracovania Diela a vzťahujúcim sa na Dielo. Projektové dokumentácie také zohľadní požiadavky dotačných titulov SFRB.

Súčasťou  projektových dokumentácií musí byť aj:

-            návrhy  koordinácie výstavby s prevádzkou existujúcich stavebných objektov a prevádzkových súborov

-            návrhy zmierňujúcich opatrení eliminujúcich vplyv stavebných činností na samotnú prevádzku nemocnice (s dôrazom hlavne a nielen na hluk, prašnosť, koordináciu a pohyb zamestnancov, pacientov, zásobovania stavby atď. )

-            návrhy koordinačných opatrení v prípade súbežnej realizácie inej výstavby v areáli nemocnice.

Dodávky Zhotoviteľa budú obsahovať všetku inžiniersku činnosť súvisiacu s projektovou a stavebnou činnosťou zhotoviteľa a stajne tak projektový autorský dozor nad zhotovením stavby. K projektovým dokumentáciám Zhotoviteľ zabezpečí súvisiace bežné vysvetlenie, prípadne bude aktívne a konštruktívne spolupracovať na hľadaní alternatívneho riešenia projektového problému. Zhotoviteľ bude viesť zápisy z rokovaní a bude ich predkladať na schválenie.

Projektové dokumentácie budú kontrolované priebežne za účasti Architekta DSP a zástupca investora na pravidelných kontrolných dňoch a ďalšími vhodnými spôsoby. K projektovým dokumentáciám Zhotoviteľ zabezpečí súvisiace bežné vysvetlenie, prípadne bude aktívne a konštruktívne spolupracovať na hľadaní alternatívneho riešenia projektového problému. Zhotoviteľ bude viesť zápisy z rokovaní a bude ich predkladať na schválenie.

# Obecné požiadavky na DRS

Dokumentácie pre realizáciu stavby (ďalej len „DRS“) nadväzuje na projekt pre stavebné povolenie so zapracovanými pripomienkami z prerokovania a podmienkami stavebného povolenia, dopracovaný do úrovne DRS, doplnený o ďalšie údaje, t. j. o požiadavky na akosť a technické vlastnosti stavby vrátane jednotných podkladov na spracovanie ponukovej ceny (tzn. kvalitatívne a kvantitatívne parametre) v potrebných podrobnostiach s obsahom a rozsahom primárne podľa Sadzobníka pre navrhovanie ponukových cien projektových prác a inžinierskych činností – UNIKA a podobných dostupných publikácií pre projektantov. Súčasťou budú všetky osvedčenia, kontrolovateľné výpočty a posudky relevantné pre tento stupeň. Súčasťou budú rovnako technické listy navrhnutých výrobkov a materiálov.

Neoddeliteľnou súčasťou DRS je vyjadrenie:

-            autorského projektového dozoru Zhotoviteľa – generálneho projektanta DRS

-            autorského projektového dozoru Zhotoviteľa – spracovateľa realizačnej projektovej dokumentácie, vrátane príslušných profesných častí

Ďalej vyjadrenie:

* Architekta DSP

Okrem vlastnej DRS Zhotoviteľ poskytne aj autorský dozor projektanta DRS a ZSPD po celú dobu priebehu stavby až do kolaudácie a prevzatie diela Objednávateľom.

# Technicko – kvalitatívne podmienky DRS

Technicko-kvalitatívne podmienky budú dopĺňať dokumentáciu stavby a špecifikovať rozsah platnosti technických a právnych noriem a predpisov, budú obsahovať súbor požiadaviek a podmienok pre objednávateľa stavby na prípravu, realizáciu, kontrolu, skúšky a merania, prevzatie vykonaných prác, zásady technologických postupov a technických požiadaviek na vykonanie prác na stavbe, požiadavky na použité stavebné materiály a výrobky s odvolaním sa na príslušné platné technické normy, predpisy, certifikáty a iné doklady, vedľajšie a osobitné práce, ochranu životného prostredia a pod.

# Špecifické požiadavky na DRS

Okrem ďalšieho sa zohľadnia osobitné požiadavky uvedené v tejto kapitole.

## Požiadavky na vzorkovanie a prototypovanie

### Vzorkovanie fasády behom DRS:

Vzorky pohľadových materiálov (dlažba, podlahy, obklady...). Po vytypovaní materiálov na štandardných malých vzorkách budú prevedené kontrolné vzorky vo väčšom meradle

- vzorka fasády 3x cca 0,6x0,6 m

- vzorka plechov skladov pavlačí í 3x cca 0,6x0,6 m

- vzorka betónu 3x cca 0,6x0,6 m

- vzorky fasádnych výplní a zasklených fasád vrátané presklené časti

Všetky vzorky budú zasielané na adresu architekta DSP (Brno, Česká republika), alebo odovzdané počas kontrolných dní DRS, pokiaľ bude architekt DSP prítomný.

### Prototypovanie behem DRS:

Nasledujúce prvky budú prototypované už behom DRS 1ku1:

- zábradlie (rohová a štandardná sekcia)

## Vybrané čiásti DRS stavebných a inžinierskych objektov

/// Rozsah celého projektu DRS je definovaný v v ďalších častiach tohto dokumentu

. ///

V koordinovaných detailoch budú vyhotovené, dokladované a priebežne konzultované predovšetkým:

- Vstupné časti objektu A (umiestnenie zvončekových tabiel, poštových schránok, vstupy do ohradených častí pavlačí)

- zábradlie v rozhodujúcich detailoch (typická sekcia, nárožie, riešenie okolo schodísk); zábradlie bude prototypované v bežnej a rohové sekcii počas DRS

- výstupy z garáží v 1. PP a 1. NP

- sklady pre kočíky pod podestami schodísk (zvolený typický prípad)

- rez pavlačou a balkónom s výškovými a technologickými nadväznosťami podláh a fasádnych prvkov objektu A

- rez balkónom a pavlačou objektu B

- technologický rez fasádami objektov A a B

- návaznosť pohľadovej línie okolo objektov A (balkóny, rímsy, pavlače)

Bude dokladovaná koordinácie TZB stropu 1pp a všade tam, kde sú rozvody TZB priznané.

Pohľady budú obsahovať osadené prvky technológií (vrátane slaboprúdu).

DRS zapracuje všetky zmeny uvažované investorom a projektantom, DRS bude priebežne schvaľovaná na kontrolných výboroch a dohliadaná Architektmi DSP.

### Možnosť doplnenia priečok vo vybraných bytoch nájomníkmi

Niektoré byty umožňujú nájomníkom montáž dodatočnej priečky a vytvorenie ďalšej izby. Na túto skutočnosť musí byť byty stavebne technicky pripravené v rámci DRS (predovšetkým osadenie prvkov TZB).

## Vybraný rozsah DRS zabudovaného a voľného mobiliáru

/// Rozsah celého projektu DRS je definovaný v ďalších častiach tohto dokumentu. ///

DRS bude vyhotovená v rozsahu:

Návrh a špecifikácia všetkých materiálov, kovania, osadenia spotrebičov, koordinácia s ostatnými profesiami v rozsahu kresliacej a technickej dokumentácie:

Typické kuchyne : cca 4ks.

Zabudované šatňové skrine.

Ďalší navrhované prvky mobiliára.

## Design manuál

Pred začatím projektu DRS obdrží Zhotoviteľ od architekta DSP design manuál v súladu so Špecifikáciami DVZ v nasledujúcom rozsahu za účelom efektívneho rozbehnutia projektových prác DRS:

Kuchyne

2-3 typické kuchyne vrátane rozmiestnenia elektro prvkov

Kúpeľne

2-3 typické kúpeľne, vrátane škárorezov, zariaďovacích predmetov, nábytku a stavebných prvkov

Byt

2 typické byty (1kk,3kk) spracované v štandarde smernej dokumentácie 1:50, prípadne podrobnejšie, z ktorej bude zjavný detailnejší architektonický zámer

Spoločné priestory

spracované v štandarde smernej dokumentácie 1:50, prípadne podrobnejšie, z ktorej bude zjavný detailnejší architektonický zámer

Vstupné priestory garáží a výstupov na povrch

koncepčný rozvrh usporiadania 1:50, , prípadne podrobnejšie, z ktorej bude zjavný detailnejší architektonický zámer

Zábradlie

koncepčné vyhotovenie zábradlia: balkóny, pavlače, nároží, objekty A i B.

Prvky TZB

koncepčný rozvrh usporiadania vybraných koncových či iných prvkov TZB z ktorého bude zjavný detailnejší architektonický zámer

Design manuál bude vo vhodnom rozsahu sprevádzaný screenshotmi z 3d, dokladujúcimi v priestore zvoleného riešenia.

Poskytnutý design manuál zhotoviteľ DRS prevezme a zapracuje s ohľadom na koordináciu profesií, zhotoviteľom uvažovanej technológie a vyhotovovania celej DRS a vzhľadom k podrobnej legislatíve a normovým požiadavkám

# Rozsah dokumentácie DRS

* 1. **Sprievodná správa**
  2. **Súhrnná technická správa**
  3. **Celková situácia stavby**
  4. **Koordinačný výkres stavby**
     1. koordinačná situácia v mierke 1:500 (obsah a rozsah totožný s predošlou fázou DSP)
     2. koordinačné výkresy vnútorných konštrukcií, zariadení a rozvodov, vyznačených do zjednodušených pôdorysných výkresov architektúry
  5. **Dokumentácia stavebných a inžinierskych objektov** (Dokumentácia sa vypracúva zvlášť pre každý stavebný objekt a popíše jej v jeho technickej úplnosti odpovedajúcu DRS). Obsahuje predavším (ale nie výlučne) tieto časti:

**E1. Dokumentácia stavebných objektov**

* + 1. Architektonické a stavebné riešenie
       - technická správa
       - výkresy v mierke 1:50 (vytyčovací výkres, výkresy výkopov a základov, výkresy pôdorysov, rezov a pohľadov, tabuľky skladby podláh, stolárskych, zámočníckych, klampiarskych a iných výrobkov a prefabrikátov), detaily v mierke 1:5 a 1:10 (fasáda, strecha, schodište, pavlače, balkóny, zámočnícke a truhlárske konštrukcie, hydroizolácie apod.)
       - výkaz výmer stavebných prác a dodávok**.**
       - Dokumentácia riešenia interiéru
         * Pôdorysy riešených podlaží s rozmiestnením nábytku, rozmiestnením svietidiel, vypínačov a zásuviek
         * Výpis prvkov interiéru (zariaďovacie predmety, sanita, kuchynské linky s vybavením, svietidlá)
         * Špecifikácia použitých materiálov, vytypovanie svietidiel
         * Výkresy obkladov a dlažieb v typických kúpeľniach a WC
         * Návrh typických kuchynských liniek so spotrebičmi
         * Dokumentácia interiéru spoločných priestorov – spracovanie pôdorysy, pohľady, detaily
    2. Nosné betónové, oceľové a drevené konštrukcie
       - technická správa (technické a konštrukčné riešenie, technologické a montážne postupy, osobitné podmienky na vykonávanie prác, ochranné nátery, odkazy na použité technické normy a katalógy, zmeny a odchýlky od dokumentácie na stavebné konanie)
       - podrobný statický výpočet (vo dvoch vyhotoveniach)
       - výkresy (výkresy výstuže a tvaru betónových konštrukcií okrem prefabrikátov v mierke 1:50 alebo 1:25, výkresy skladby prefabrikovaných konštrukcií v mierke 1:50, prehľadné výkresy oceľových a drevených konštrukcií – pohľady, pôdorysy a rezy v mierke 1:50)
       - výkaz materiálu podľa jednotlivých prierezov.
    3. Zdravotechnika
       - technická správa (bilancie spotreby pitnej a teplej úžitkovej vody, množstva splaškov, spotreby a plynu, prevádzkové podmienky, podmienky pripojenia na inžinierske siete, technické riešenie a vybavenie)
       - výkresy v mierke 1:50 (situačné výkresy s vyznačením prípojok, pôdorysov a rezov s vyznačením a okótovaním potrubia a zariadení, schémy všetkých vnútorných rozvodov ZTI a pozdĺžne rezy všetkých vonkajších rozvodov)
       - zoznam strojov a zariadení.
    4. Vykurovanie
       - technická správa (druh vykurovania, bilancia potreby tepla a paliva, zdroj tepla, systém vykurovania a prípravy teplej úžitkovej vody, prevádzkové podmienky, technické riešenie a vybavenie, tepelné a protihlukové izolácie, dimenzovanie komínov, zásady regulácie a merania, požiarna ochrana, bezpečnosť práce, ochrana zdravia a životného prostredia)
       - výkresy v mierke 1:50 (výkresy pôdorysov a rezov s vyznačením a okótovaním potrubia a zariadení, schémy rozvodov, dispozičná schéma kotolne)
       - zoznam strojov a zariadení vrátane izolácií a náterov.
    5. Chladenie
       - technická správa (druh chladenia, bilancie, zdroj chladenia, systém chladenia, výpočet výkonov, prevádzkové podmienky, technické riešenie a vybavenie, dimenzovanie rozvodov, izolácia rozvodov, zásady regulácie a merania, požiadavky na skúšky zariadenia, zohľadnenie požiadaviek požiarnej ochrany, bezpečnosti pri práci, ochrany zdravia a životného prostredia)
       - výkresy v mierke 1:50 (celková schéma, výkresy pôdorysov a rezov s vyznačením a okótovaním potrubia a zariadení, schémy rozvodov, dispozičná schéma kotolne)
       - zoznam strojov a zariadení vrátane izolácií a náterov.
    6. Vzduchotechnika
       - technická správa (opis riešenia distribúcie vzduchu, výpočet výkonov, charakteristika zariadení, spôsob využitia na účely civilnej ochrany, tepelné, protihlukové a požiarne izolácie, povrchová ochrana a farebné riešenie, zásady regulácie a merania, požiadavky na skúšky zariadenia, zohľadnenie požiadaviek požiarnej ochrany, bezpečnosti pri práci, ochrany zdravia a životného prostredia)
       - výkresy v mierke 1:50 (celková schéma, výkresy pôdorysov a rezov s vyznačením a okótovaním potrubia a zariadení, schémy rozvodov, dispozičná schéma kotolne)
       - zoznam strojov a zariadení vrátane izolácií a náterov.
    7. Osvetlenie a vnútorné silnoprúdové rozvody
       - technická správa (prevádzkové údaje, energetická bilancia inštalovaného a maximálneho súčasného príkonu, spôsob pripojenia na verejný rozvod elektrickej energie, určenie druhu prostredia jednotlivých priestorov, druh uzemnenia, druh a výpočet umelého zabudovaného osvetlenia, technické riešenie a vybavenie, zásady regulácie a merania, zohľadnenie požiadaviek požiarnej ochrany, bezpečnosti pri práci, ochrany zdravia a životného prostredia)
       - výkresy v mierke 1:50 (základné schémy elektrického rozvodu s označením typu a druhu zariadení, schémy riadenia, obsluhy a blokovania zariadení, výkresy pôdorysov a rezov s vyznačením a okótovaním trás rozvodov a zariadení, jednopólové schémy rozvádzačov, schémy ovládania a signalizácie) zoznam strojov a zariadení vrátane súpisu káblov a vodičov.
    8. Bleskozvody a uzemnenia
       - technická správa (prevádzkové údaje, druh uzemnenia, druh a výpočet umelého zabudovaného osvetlenia, technické riešenie a vybavenie, bleskozvodová sieť, zásady regulácie a merania, zabezpečenie, požiadaviek vyplývajúcich z projektovej dokumentácie, požiarna ochrana, bezpečnosť práce, ochrana zdravia a životného prostredia)
       - výkresy v mierke podľa potreby, v mierke 1:50 prípadne 1:100, (základné schémy bleskozvodov a uzemnení s označením typu a druhu zariadení na ne pripojených)
       - zoznam materiálu
    9. Ústredne a vnútorné slaboprúdové rozvody, štruktúrované káblové rozvody
       - technická správa (koncepcia riešenia jednotlivých slaboprúdových systémov – telefónu, počítača, televízie, požiarnej a bezpečnostnej signalizácie, domového vrátnika, bezpečnostných kamier, prevádzkové údaje, spôsob pripojenia na jednotnú telekomunikačné sieť, technické riešenie a vybavenie)
       - výkresy v mierke 1:50 (pôdorysy, rezy, základné schémy rozvodov jednotlivých systémov s označením typu a druhu zariadení, schémy rozvádzačov)
       - zoznam strojov a zariadení.
    10. Výťahy,
        - technická správa (počet, kapacita, nosnosť a zdvih výťahov, pôdorysné a výškové rozmery strojovne, šachty vrátane priehlbne a horného dojazdu, napájanie, spôsob riadenia, rozmery a vybavenie kabíny, druh šachtových a kabínových dverí, bezbariérové úpravy, bezpečnosť práce, ochrana zdravia a životného prostredia)
        - výkresy v mierke 1:50 (výkresy pôdorysov strojovne a nástupísk, rezov výťahovej šachty a strojovne s vyznačením a okótovaním zariadení a stavebných úprav, potrebné schémy)
        - zoznam strojov a zariadení.
    11. Grafické prvky

technická správa, definície materiálov a prevedenie, výkresy dokumentujúce riešenie grafických prvkov.

**E2. Dokumentácia inžinierskych objektov**

1. Vodovodná prípojka a areálový vodovod
   * Technická správa
   * Situácia
   * Výkresy: pozdĺžne profily, vzorový priečny profil, vodomerná šachta, vodomerná zostava, kladačský plán, detail pripojenia na verejný vodovod
2. Kanalizačná prípojka a areálová kanalizácia
   * Technická správa
   * Situácia
   * Výkresy: vytyčovací výkres, dažďová kanalizácia, splašková kanalizácia, pozdĺžne profily, vzorový priečny profil, kanalizačná šachta, detail pripojenia na verejnú kanalizáciu, uličný, dvorový vpust, retenčné nádrže
3. Komunikácie a spevnené plochy
   * Technická správa
   * Situácia
   * Výkresy: vytyčovací výkres, pozdĺžne profily, priečne profily, vzorový priečny profil,
4. Trvalé dopravné značenie
   * Situácia – horizontálne, vertikálne trvalé dopravné značenie
   * Pôdorys garáže, garážových stojísk
5. VN prípojka, trafostanica, NN prípojka, verejné osvetlenie, slaboprúdová prípojka
   * Technická správa
   * Situácia
   * Výkresy: vytyčovací výkres, priečne rezy výkopov a uloženia káblov aj vo vzťahu k iným inžinierskym sieťam, výkresy prechodov, výkresy križovaní komunikácií s uvedením triedy komunikácie
6. Plynová prípojka a areálový plynovod, Regulačná stanica plynu
   * Technická správa
   * Situácia
   * Výkresy: vytyčovací výkres, schéma regulačnej stanice plynu, pozdĺžny profil, vzorový priečny profil
7. Sadové úpravy
   * Technická správa
   * Situácia
   * Špecifikácia rastlinného materiálu
8. Zariadenie na využitie obnoviteľnej energie
9. Projekt organizácie výstavby (Definitívne dopravné značenie predbežne odsúhlasené v komisii pre určovanie dopravných značiek a dopravných zariadení magistrátu)
10. Projekt križovatky PS102 – Cestná svetelná signalizácia
    1. **Dokumentácia prevádzkových súborov**

Každý prevádzkový súbor je zdokumentovaný technickou správou, potrebnými výpočtami, výkresmi spravidla v mierke 1:100, prevádzkovými a technologickými schémami a zoznamom strojov a zariadení.

* 1. **Nákladová časť**

Výkaz výmer - neocenený i ocenený položkový rozpočet – súpis prác a dodávok a výkaz výmer štruktúrovanému vo zmysle Triednika stavebných konštrukcií a prác – TSKP.

Položky musia byť definované:

* číselným znakom podľa Triednika stavebných konštrukcií a prác (TSKP)
* popisovníkom položky – textová časť a výmery na ocenenie všetkých prác a dodávok jednotlivých komponentov položky musí byť vypracovaná tak, aby definovanie predmetu zákazky bolo v takej podrobnosti, aby ju uchádzači vedeli jednoznačne oceniť, bez možnosti použitia rozdielnej vstupnej bázy
* mernou jednotkou položky v súlade s TSKP
* množstvom mernej jednotky, t.j. výkazom výmer,

Nepoužívať kumulované, agregované položky

Pre celkové náklady jednotlivých SO a PS vyhotoviť rekapituláciu. Pre celé dielo vytvoriť celkovú rekapituláciu.

Položkový rozpočet bude spracovaný ako rozpočet realizačného projektu s popisom prác, špecifikácií strojov a zariadení s výkazom výmer všetkých položiek potrebných k zhotoveniu diela, vo forme rozpočtového programu, pretransformovaný do MS EXCEL, na CD, v jednotnom tabuľkovom systéme pre všetky objekty a prevádzkové súbory predmetnej stavby. Všetky formáty xlsx budú zorganizované prehliadne bez a bez schovaných buniek a odkazov na vzdialené bunky.

Vo výkaze výmer nesmú byť použité merné jednotky napr. kpl, súbor (mimo len cenníkových položiek smerných orientačných cenníkov s m.j. súbor, ktoré sú súčasťou týchto cenníkov) Dopravné náklady sú súčasťou obstarávacích nákladov, čiže v jedn. cene materiálu a nebudú položkované samostatne.

Položkové rozpočty rozdeliť na oprávnené a neoprávnené náklady v zmysle všeobecne záväzných právnych predpisov uvedených v Čl. III bod 3.5 zmluvy a v zmysle §8 odsek 13, 14, 16, 17 zákona č.443/2010 Z.z.. o dotáciách na rozvoj bývania a o sociálnom bývaní v znení neskorších predpisov.

Náklady na technickú vybavenosť spracovať v samostatnom položkovom rozpočte s oddelením oprávnených a neoprávnených nákladov v zmysle všeobecne záväzných právnych predpisov uvedených v Čl. III bod 3.5zmluvy.

Vypracovanie rozpočtov pre časti architektúra, statické konštrukcie, spevnené plochy a dopravné značenie, ZTI (vrátane prípojok a prekládok), plyn, UK, sadové úpravy, drobná architektúra, mobiliár, prípadný teplovod stav. časť bude kalkulovaná cenníkmi smerných orientačných cien napr. Cenekon, Odis s uvedením cien kalkulovaných zhotoviteľom.

Vypracovanie rozpočtov pre profesné časti TZB budú tolerované bez kódov z cenníkov smerných orientačných cien napr. Cenekon, Odis, ale budú mať totožnú grafickú úpravu, poradie stĺpcov a musia mať náležitosti por. číslo položky, popis, mernú jednotku, množstvo, jedn. cena, cena celkom a krycie listy. Položky pre montáž musia obsahovať merné jednotky. Hodinové zúčt. sadzby - HZS môžu byť použité len výnimočne v opodstatnených a objektívne konkrétne kvantifikovateľných prácach.

Výkazy výmer budú vypracované vrátane dielčích výpočtov výmer a figúr.

Ocenený i neocenený výkaz výmer musí reprezentovať kompletnú cenu za zhotovenie stavebného objektu v jednom prehľadnom súboru pre každý objekt (tj. požiadavka úplnej cenové rekapitulácie stavebného objektu).

# Odovzdanie dokumentácie DRS

Počty vyhotovení DRS, ktoré zhotoviteľ odovzdá objednávateľovi v rámci dohodnutej ceny sú nasledovné:

Technicko-kvalitatívne podmienky –2 x na CD

Dokumentácia A, B, C, D, F –2 x na CD (PDF, dwg, .ifc...)

Dokumentácia E –2x na CD (PDF, .dwg, .ifs...)

Nákladová časť –2 x na CD (PDF, .xlsx, ...)

Počet výtlačkov bude podľa potreby stavby a investora. Pri projektových častiach bude investorovi odovzdaný minimálne 1 výtlačok na archiváciu .

DRS bude podkladom pre zhotovenie diela a zhotoviteľskej dokumentácie stavby dokumentácie zmeny stavby pred dokončením, dokumentácie skutočného vyhotovenie a k ďalším procesom pre inžiniering stavby. Vybrané časti môžu slúžiť aj pre vyhotovenie dokumentácie meny stavby pred dokončením, pokaď to bude vhodné s ohľadom na plnenie časových Milnikov.

# Požiadavky na zhotovitelskou dokumentáciu stavby ZDS

Výkresová dielenská a iná zhotovitelská dokumentácia stavby, betónových konštrukcií, oceľových konštrukcií, vypracovanie znaleckých posudkov, vypracovanie prieskumov, vypracovanie iných odborných posudkov, ďalšie potrebné dokumentácie, ktoré vyplynú zo stanovísk DOSS, ktorú zabezpečujú zhotovitelia  v rámci svojej výrobnej prípravy (ďalej len „ZDS “). Sú to hlavne (nie výlučne):

1. Konštrukčné, dielenské a montážne výkresy

* Jednotlivých strojov a zariadení,
* Kovových a drevených konštrukcií,
* Výrobkov pomocnej a stavebnej výroby,
* Výrobkov vnútorného zariadenia a vybavenia vrátane spôsobu upevnenia pri ich zabudovaní,
* Nosných konštrukcií káblových a potrubných rozvodov a zariadení

1. Výkresy:

* Pomocných konštrukcií  (pracovných, montážnych a podporných lešení, skruží, zavážacích a závesných montážnych konštrukcií)
* Stavebných a montážnych zariadení, ako výťahov, dočasných žeriavových dráh,
* Debnenia (jeho konštrukcie)
* Tvaru a výstuže prefabrikovaných betónových , železobetónových a iných konštrukcií, dielov a ich stykov,
* Paženia a rozoprenia rýh a základových jám, štítových stien a zberačov,

1. Výkresy a špecifikácie:

* Prvkov a spojovacieho materiálu konštrukcií ľahkej prefabrikácie,
* Zvarov a stykov prefabrikátov,
* Delenia rovných častí  vzduchotechnických rozvodov  rovnakého profilu na montážne diely a ich označenia jednotlivými pozíciami,
* Drobného základného a pomocného materiálu pre montážne práce,

1. Statické, dynamické a technicko fyzikálne výpočty:

* Betónových, železobetónových  a iných prefabrikátov,
* Výrobkov pomocnej stavebnej výroby,
* Podporných lešení, skruží a montážnych konštrukcií,
* Pomocných konštrukcií pre zakladanie,
* Prvkov ľahkej prefabrikácie,

1. Drôtovacie schémy rozvádzačov, schémy vnútorných prepojení zariadenia  a prístrojov, kladačské plány, kladačské výkresy káblových rozvodov,
2. Podrobné vytýčenie stavby zhotoviteľom na základe vytýčenia priestorovej polohy stavby objednávateľom
3. Dokumentáciu pre ostatnú výrobnú a montážnu prípravu zhotoviteľov (napr. prieskum miestnych zdrojov stavebných hmôt, možnosti výroby stavebných prvkov, druhu mechanizačného vybavenia  ostatných podmienok pre realizáciu stavby).

Počas vypracovania DRS sa určí, ktoré časti stavby budú mať zhotoviteľske a dielenské výkresy predložené na schválenie investorovi. Pôjde predovšetkým (ale nie výlučne) o prvky, ktoré ovplyvňujú estetické kvality diela (v celku aj v detailoch) alebo ktoré sú technicky náročné.

Zhotoviteľ musí predložiť dielenskú dokumentáciu s dostatočnou rezervou a pred nákupom akýchkoľvek materiálov (vrátanej podkladových), aby ju bolo možné skontrolovať a v prípade potreby prepracovať. ZDS bude kontrolovaná priebežne za účasti Architekta DSP a stavebného dozoru investora. Pokaď nebolo o niektorých vzorkách rozhodnuto v rámci realizačnej dokumentácie, bude s dostatočnom predstihom prebiehať aj vzorkovanie materiálov a zabudovaných výrobkov.

# Dokumentácia skutočného vyhotovenie stavby DSVS

Zhotoviteľ pripraví a odovzdá Stavebnému dozoru a Objednávateľovi na schválenie Dokumentáciu skutočného vyhotovenia na všetky časti stavby (časti Diela) v tlačenej aj digitálnej forme (v editovateľnej forme)

DSVS bude podrobne dokumentovať skutočné vyhotovenie stavby, budú v nej zachytené všetky schválené a zrealizované variácie a ďalšie zmeny Diela. DSVS bude tak v súlade so stavom Diela ku dňu odovzdania Stavby. DSVS nesmie byť spracované v nižšej podrobnosti ako  DRS. DSVS musí obsahovať aj koordinačnú situáciu všetkých inžinierskych sietí v jednom výkrese, ako aj dokumentáciu o geodetickom zameraní všetkých zrealizovaných objektov podľa ich skutočného vyhotovenia. V DSVS musí byť zakreslené, zapísané alebo inak zaznamená predovšetkým všetky existujúce aj nové technické vybavenie, rozvody, konštrukcie a výsledky ostatných zrealizovaných prác, dodávok alebo služieb. DSVS musí tiež obsahovať aj plnohodnotné pôdorysy, prípadne rezy, axonometrie, nielen výrezy.

Sprievodná dokumentácia bude obsahovať predovšetkým tieto informácie:

-            Zoznam výrobcov, dodávateľov, subdodávateľov, ako  aj výrobných, katalógových alebo modelových čísel pre všetky položky materiálov, výrobkov a technického vybavenia, vrátane návodov na použitie, údržbu atď.

-            požiarnu dokumentáciu

-            evakuačné plány podľa platných technických noriem

-            prehľadové schémy rozvodov technického vybavenia po podlažiach jednotlivých budov a podrobný popis postupu pri zapínaní a vypínaní každého technického zariadenia, jednotlivo a/alebo celkoch,

-            originály všetkých dokladov o zrealizovaných kontrolách, meraniach, skúškach, revízií atestov,

-            orientačný plán všetkých budov, tvoriacich dielo, vrátane čísel miestností

Objednávateľ požaduje aby súčasťou dokumentácie skutočného realizovania objektov stavby bol podrobný výkaz výmer spolu s konečnou cenou objektov a zariadení. Podrobný výkaz výmer predloží Zhotoviteľ na odsúhlasenie Stavebnému dozoru.

**Kompletná DSVS diela alebo časti stavby (časti Diela) bude obsahovať:**

Bude vypracovaná po ukončení stavebných prác na Diele Zhotoviteľom stavby. DSV bude obsahovať súbor údajov, písomností a dát, ktoré budú dokumentovať ukončené Dielo tak, ako bude v skutočnosti zrealizované a bude určovať spôsob jeho užívania a údržby. Bude obsahovať presné polohy, rozmery a podrobnosti prác tak, ako boli vykonané. Tieto záznamy budú držané na stavenisku a budú použité výlučne pre potreby dokumentácie skutočného vyhotovenia. Súčasťou dokumentácie skutočného vyhotovenia bude DSVS. Skutočné vyhotovenie diela bude priebežne zaznačované aj do jednej súpravy DRS, ktorá bude na stavenisku, a bude slúžiť ako jeden z podkladov na vyhotovenie DSVS

Dokumentácie bude odovzdaná

* + digitálne 2x na CD
  + tlačou podľa potreby inžinieringu, stavby kolaudačného a dotačného konanie

Minimálne 1 výtlačok bude odovzdaný investorovi pre archiváciu.

# Dokumentácie zmeny stavby pred dokončením DZSPD

Zhotoviteľ predloží pred dokončením dokumentáciu o zmene stavby, ktorá obsahuje všetky zmeny oproti dokumentácii pre stavebné povolenie. Dokumentácia musí byť vypracovaná v súlade s platnou legislatívou.

Súčastí bude projekt PS 102 Cestná svetelná signalizácia Súčasťou bude zmena zapracovania spôsobu odkanalizovania objektu, zmena spôsobu riešenia odpadov, zmeny podstatné z hľadiska dotácií.

Dokumentácie bude odovzdaná

* digitálne 2x na CD
* tlačou podľa potreby inžinieringu, stavby kolaudačného a dotačného konanie

Minimálne 1 výtlačok bude odovzdaný investorovi pre archiváciu.

# Ostatné dokumentácie

Zhotoviteľ zaistí tvorbu ostatných dokumentácií nutných pre zhotovenia stavby a predanie stavby k užívaniu neuvedených vyššej. (Sem spadá napr. jednotný projekt zemných prác podľa Špecifikácií a pod.).

Dokumentácie budú odovzdané podľa potreby samostatné alebo ako súčasť iných dokumentácií.

* digitálne 2x na CD
* tlačou podľa potreby inžinieringu, stavby kolaudačného a dotačného konanie

Minimálne 1 výtlačok bude odovzdaný investorovi pre archiváciu.