**OBSAH**

[**1.** **IDENTIFIKAČNÉ ÚDAJE** 3](#_Toc132788588)

[**2.** **VŠEOBECNÉ ÚDAJE STAVBY** 4](#_Toc132788589)

[**2.1** **Charakteristika staveniska** 4](#_Toc132788590)

[**2.2** **Kapacita a využitie existujúcich alebo novovybudovaných objektov pre účely zariadenia staveniska** 4](#_Toc132788591)

[**2.3** **Spoločné objekty a zariadenia pre priamych dodávateľov investora** 4](#_Toc132788592)

[**2.4** **Zaistenie prívodu vody a energií na stavenisko, odvádzanie odpadových vôd** 5](#_Toc132788593)

[**2.5** **Údaje o dopravných trasách na presun rozhodujúcich dodávok a materiálov** 5](#_Toc132788594)

[**2.6** **Predpokladaný počet pracovníkov a ich sociálne zabezpečenie** 5](#_Toc132788595)

[**2.7** **Zabezpečenie z hľadiska bezpečnosti práce a ochrany** 5](#_Toc132788596)

[**2.8** **Vplyv uskutočňovania stavby na životné prostredie a spôsob obmedzenia alebo vylúčenia nežiadúcich vplyvov** 6](#_Toc132788597)

[**2.9** **Odpady** 7](#_Toc132788598)

[**3.** **PODMIENKY A NÁROKY NA USKUTOČŇOVANIE STAVBY** 8](#_Toc132788599)

[**3.1** **Lehoty výstavby** 8](#_Toc132788600)

[**3.2** **Určenie postupu prác** 8](#_Toc132788601)

[**4.** **PRÍLOHY TECHNICKEJ SPRÁVY** 10](#_Toc132788602)

## **IDENTIFIKAČNÉ ÚDAJE**

**1.1 Stavba:**

názov stavby: **Projekt CDS križovatky „Bytový dom Terchovská a Dotknuté územie“**

katastrálne územie: Trnávka

okres: Bratislava II – M.Č. Ružinov

kraj: Bratislavský kraj

druh stavby: inžinierske stavby

charakter činnosti: novostavba + rekonštrukcia

**1.2 Stavebník:**

stavebník: **Hlavné mesto Slovenskej republiky Bratislava**

sídlo: Primaciálne nám. 1, 811 01 Bratislava

IČO: 00 603 481

IČ DPH: SK2020372596

kontaktná osoba: Mgr. Juraj Mach MSc.

**1.3 Objednávateľ:**

stavebníka zastupuje: **METRO Bratislava a.s.**

sídlo: Primaciálne námestie 1, 811 01 Bratislava

adresa pre doručovanie pošty: Muchovo nám. 12, 852 71 Bratislava

štatutárny zástupca: Ing. Zuzana Kolman Šebestová, predsedníčka predstavenstva

Mgr. Albín Mráz, člen predstavenstva

IČO: 35 732 881

IČ DPH: SK2020268910

projektový manažér: Ing. Jozef Hnitka

**1.4 Spracovateľ:**

projektant PD: **PROJ-SIG, s.r.o.**

sídlo: Jašíkova 2, 821 03 Bratislava

štatutárny zástupca: Peter Pavelka, konateľ

IČO: 35 830 531

IČ DPH: SK2020261551

zodpovedný projektant: Ing. Martin Zeleník

(autorizovaný stavebný inžinier SKSI 5652 \* I2)

stupeň projektovej dokumentácie: Dokumentácia pre stavebné povolenie (DSP) v podrobnosti DRS

dátum spracovania: 03/2023

## **VŠEOBECNÉ ÚDAJE STAVBY**

### **Charakteristika staveniska**

Stavba sa nachádza na území MČ Bratislava – Ružinov, okres Bratislava II, katastrálne územie Trnávka.

V súčasnosti je križovatka č. 386 Galvaniho – Banšelova riešená ako riadená, usmernená vodorovným a zvislým dopravným značením.

Galvaniho ul. je riešená ako štvorpruhová, smerovo rozdelená komunikácia. Vstupy na Galvaniho sú riešené symetricky – dva pruhy priamo a jeden pruh pre odbočenie vľavo. Pravé odbočenia sú riešené na združenom pruhu s priamym smerom. Pre výjazdy z vedľajších komunikácií sú k dispozícii iba združené pruhy pre všetky smery.

V križovatke sa nenachádzajú dopravné ostrovčeky, iba deliaci pás (Galvaniho ul.) v križovatke prerušený.

Priechody pre chodcov sú vyznačené na troch vstupoch. Na Galvaniho ul., v smere od Rožňavskej je priechod pre chodcov vyznačený vodorovným značením, a je rozdelený stredovým pásom na dva samostatné priechody. Priechody cez vedľajšie vstupy sú vyznačené iba vodorovným značením, a sú riešené bez rozdelenia. Cez Galvaniho, od Ivánskej cesty priechod vyznačený nie je.

V priestore križovatky sa nenachádzajú zastávky MHD.

V rámci rekonštrukcie dôjde k drobným úpravám. Na vjazde a výjazde z Banšelovej a Krajnej ul. budú upravené polomery obrubníkov, s cieľom zmenšiť rýchlosti odbočujúcich vozidiel a skrátiť dlhý peší priechod. Vedľa priechodov pre chodcov cez Banšelovu, Krajnú a cez Galvaniho (od Rožňavskej) pribudnú prejazdy pre cyklistov. Prejazd cez Galvaniho bude riešený bez rozdelenia ostrovčekom – prejazd bude umožnený na jedenkrát.

Stavebné úpravy križovatky riešila spoločnosť Obermeyer Helika s.r.o., v rámci stavby „Bytový dom Terchovská a Dotknuté územie“. Stavebné úpravy sú podkladom dodaným objednávateľom pre vypracovanie projektu stavby Projekt CDS križovatky „Bytový dom Terchovská a Dotknuté územie“.

Stavba je umiestnená na parcelách číslo 22247/9, p.č. 17007/47, p.č. 14472/43, p.č. 14472/11, p.č. 17007/1, p.č. 17015/81 a p.č. 17014/2 v katastrálnom území Trnávka, v mestskej časti Ružinov. Vlastníkom pozemkov je stavebník, Hlavné mesto Slovenskej republiky Bratislava.

Návrh na zriadenie staveniska sa nachádza v blízkosti bytového domu na ul. Banšelova, na parcele č. 14472/43, čiastkovo sa môže nachádzať aj na parcele č. 22247/9.

### **Kapacita a využitie existujúcich alebo novovybudovaných objektov pre účely zariadenia staveniska**

Charakter stavby si vyžaduje zariadenie staveniska (prenosný plechový sklad, obytný kontajner...). Navrhujeme ho zriadiť na ploche cca 35 m2, v spevnenej asfaltovej ploche na parc. č. 14472/43 v križovatke vedľa Banšelovej ulice, plocha cca 5 x 7 m - pozri PD POV výkres č. 1 Situácia - zariadenie staveniska pre PS 102-00.

Zriadenie napájania na existujúce inžinierske siete nie je potrebné.

### **Spoločné objekty a zariadenia pre priamych dodávateľov investora**

Predpokladá sa, že stavba bude zabezpečovaná jedným zhotoviteľom - víťazom obchodnej súťaže, ktorý si potrebné subdodávky stavebných a ostatných montážnych prác skoordinuje.

### **Zaistenie prívodu vody a energií na stavenisko, odvádzanie odpadových vôd**

Vodu potrebnú pre technologické účely výstavby si dodávateľ bude zabezpečovať dovozom úžitkovej vody. Odber vody pre hygienické účely ( umývanie rúk ) si budúci dodávateľ zabezpečí dovozom cisternou.

Elektrickú energiu pre potreby stavby si zabezpečí dodávateľ agregátom.

Splaškové odpadové vody budú zo staveniska odvážané oprávnenou organizáciou. Čerpanie podzemnej vody sa nepredpokladá.

### **Údaje o dopravných trasách na presun rozhodujúcich dodávok a materiálov**

Vzhľadom na polohu staveniska je vylúčené, aby priamo na stavenisku boli vytvárané skládky materiálov. Na uskladnenie pracovných nástrojov navrhujeme osadenie plechového skladu. Budúci dodávateľ si musí odvoz vybúraných hmôt a prísun materiálu na stavbu riešiť operatívnym spôsobom.

Prístup na stavenisko je umožnený po existujúcich komunikáciách a cestách. Spôsob obmedzenia a návrh dopravného značenia počas výstavby je riešený v samostatnom projekte - **Projekt organizácie dopravy počas výstavby (POD)**, ktorý bude odsúhlasený v OK pri Magistráte hl. m. SR BA.

**Stavebná suť a výkopová zemina** bude odvážaná na regulovanú skládku v Zohore, ktorú prevádzkuje FCC Zohor, s.r.o., Bratislavská 18, 900 51 Zohor.

V projekte je uvažované so vzdialenosťou cca do 40 km.

Uzavretie zmluvného vzťahu s odberateľom sute je povinnosťou budúceho dodávateľa stavby. Budúci dodávateľ je povinný na požiadanie Magistrátu aj dokladovať likvidáciu odpadov oprávnenou osobou.

**Budúci dodávateľ si tiež podá žiadosť na schválenie dopravných trás na príslušný cestný správny orgán.**

Návrh dopravných trás zo staveniska na skládku v Zohore (FCC Zohor, s.r.o., Bratislavská 18, 900 51 Zohor) - Galvaniho, D1, Prístavný most, D1, D2, Most Lanfranconi, D2, Tunel Sitina, D2 križovatka Lamač, I/2. Hodonínska cesta Stupava, Zohor.

Dovoz stavebného materiálu zo stavebného dvora na stavenisko si určí budúci dodávateľ.

### **Predpokladaný počet pracovníkov a ich sociálne zabezpečenie**

Určenie počtu pracovníkov pracujúcich súčasne na stavbe závisí od možnosti súbežnosti prác na jednotlivých objektoch. To znamená, že počty pracovníkov v priebehu výstavby sa budú meniť.

Predpokladaný maximálny počet pracovníkov súčasne na stavbe tejto PD je cca 10. Pre sociálne a hygienické zabezpečenie pracovníkov stavby sa uvažuje s jedným obytným kontajnerom a jedným prenosným WC.

### **Zabezpečenie z hľadiska bezpečnosti práce a ochrany**

**Požiarne predpisy**

Podmienky na ochranu pred požiarmi ustanovuje zákon č. 314/2001 Z.z. Základné technické požiadavky na protipožiarnu bezpečnosť pri výstavbe a pri užívaní stavieb, uvádza vyhláška č. 94/2004 Z.z. Tieto predpisy udávajú základné kritériá pre návrh protipožiarnych opatrení – požiarne riziko, veľkosť požiarnych úsekov, únikové cesty a odstupové vzdialenosti, a požiadavky na prístupové komunikácie na protipožiarny zásah. Šírka vozovky min. 3 m a únosnosť na zaťaženie jednou nápravou vozidla min. 80 kN.

V prípade požiaru je na stavenisko možný prístup zásahových požiarnych vozidiel po verejných komunikáciách. Pre zabezpečenie vody na hasenie sa navrhuje využiť podzemné hydranty, situované v cestných telesách.

**Bezpečnostné predpisy**

Dodávateľ bude na stavenisku v plnom rozsahu rešpektovať všetky platné predpisy v investičnej výstavbe, a to najmä Nariadenie vlády č. 396/2006 Z.z. o minimálnych bezpečnostných a zdravotných požiadavkách na stavenisko, a Vyhlášku 147/2013 Z.z. v znení neskorších predpisov, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach, a prácach s nimi súvisiacich, a podrobnosti o odbornej spôsobilosti na výkon niektorých pracovných činností. Ďalej je nutné dodržiavať najmä nasledovné zákony:

Zákon 124/2006 Z.z. o bezpečnosti a ochrane zdravia, v platnom znení.

Zákon 125/2006 Z.z. v znení neskorších predpisov o inšpekcii práce.

Vyhláška 508/2009 Z.z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými, a ktorou sa ustanovujú technické zariadenia, ktoré sa považujú za vyhradené technické zariadenia

Nariadenie vlády č. 281/2006 Z.z. o minimálnych bezpečnostných a zdravotných požiadavkách pri práci s bremenami.

Nariadenie vlády č. 391/2006 Z.z. o minimálnych bezpečnostných požiadavkách na pracovisku.

Ako aj  ostatnú platnú legislatívu v aktuálnom znení.

Pri realizácii stavby je potrebné dodržiavať všetky platné normy, predpisy a vyhlášky. Výkopové práce v ochranných pásmach podzemných vedení budú realizované ručným výkopom. Pred začatím výstavby je potrebné overiť a vytýčiť všetky podzemné inžinierske siete správcami príslušných sietí. Pri všetkých prácach počas výstavby je vybraný hlavný dodávateľ stavby, ktorý plní funkciu koordinátora z hľadiska bezpečnosti v zmysle § 2 ods.1, nariadenia vlády NV SR č. 396/2006 Z.z., ak neurčí na túto činnosť bezpečnostného technika, je zodpovedný a povinný dodržiavať predpisy a zásady prevencie na zaistenie bezpečnosti o ochrane zdravia pri práci, a s týmito oboznámiť pracovníkov pred začatím výstavby.

Podrobnejšie by mal byť v ďalšom stupni projektovej dokumentácie rozpracovaný „Plán bezpečnosti a ochrany zdravia pri práci.“

Starostlivosť o bezpečnosť technických zariadení zabezpečuje správca a vlastník každého objektu.

### **Vplyv uskutočňovania stavby na životné prostredie a spôsob obmedzenia alebo vylúčenia nežiadúcich vplyvov**

Stavba bude realizovaná v dotyku s komunikáciami Galvaniho ul., Banšelova a Krajná.

Je predpoklad, že dôjde k dočasnému zvýšeniu hlukovej záťaže a znečisteniu ovzdušia emisiami zo stavebných strojov v záujmovom území. Tieto vplyvy sú lokalizované na stavenisko a prístupové komunikácie. Vzhľadom na skutočnosť, že ide o vplyvy dočasné a krátkodobé, elimináciu uvedených vplyvov je možné zabezpečiť opatreniami technického a organizačného charakteru.

Vzhľadom na charakter stavby nie je možné úplne vylúčiť nepriaznivý vplyv realizácie na životné prostredie, najmä v náraste hlučnosti. Budúci dodávateľ musí v čo najväčšej miere obmedziť negatívne vplyvy stavby na životné prostredie, znižovať prašnosť pri stavebnej činnosti, pravidelne čistiť znečistené komunikácie a používanie hlučných mechanizmov zamerať iba na dennú dobu.

* zamedziť chod mechanizmov mimo prevádzky - dôsledne využívať mechanizmy v prevádzke
* kropiť hmoty, ktoré pri stavebnej činnosti (výkopoch) by vykazovali nadmernú prašnosť
* pravidelne zabezpečovať čistenie komunikácií počas výstavby
* akútne zdroje hluku, najmä kompresory, udržiavať v bezchybnom, prevádzkyschopnom stave, a prevádzkovať v nevyhnutom rozsahu, a len v dennej dobe.

### **Odpady**

Pre nakladanie s odpadom platí zákon č. 79/2015 Z.z. o odpadoch a o zmene a doplnení niektorých zákonov, ako aj vyhláška č. 371/2015 Z.z., ktorou sa vykonávajú niektoré ustanovenia zákona o odpadoch, a vyhláška 365/2015 Z.z., ktorou sa ustanovuje Katalóg odpadov. Pri výstavbe sa predpokladá tvorba odpadu, ktorý podľa Katalógu odpadov možno zatriediť nasledovne:

|  |  |  |  |
| --- | --- | --- | --- |
| **Číslo odpadu** | **Názov skupiny, podskupiny, druhu a poddruhu odpadu** | **Kategória odpadu** | **Množstvo odpadu** |
| **t** |
| 17 | Stavebné odpady a odpady z demolácií | | |
| 17 01 01 | Betón | O | 113,60 |
| 17 03 02 | Bitúmenové zmesi iné ako uvedené v 17 03 01 | O | 59,82 |
| 17 04 05 | Železo a oceľ | O | 0,90 |
| 17 04 11 | Káble iné ako uvedené v 17 04 10 | O | 0,48 |
| 17 05 04 | Zemina a kamenivo iné ako uvedené v 17 05 03 | O | 109,58 |
| 17 05 06 | Výkopová zemina iná ako uvedená v 17 05 05 | O | 21,15 |
| Odpady spolu |  |  | 305,53 |

* Odpad por. č. 1 (druh odpadu 17 01 01) vznikne pri vybúraní konštrukcie – vozovka, chodníky, káblové trasy, základy stožiarov ...
* Odpady budú zhromažďované do veľkokapacitného kontajnera (nebude vytvorená ďalšia medziskládka odpadu), a zneškodnené odvozom na riadenú skládku inertného odpadu
* Odpad por. č. 2 (druh odpadu 17 03 02) vznikne pri odstraňovaní vrchnej časti vozovky, chodníkov a stredového deliaceho ostrovčeka. S využitím odpadov v rámci stavby sa neuvažuje – spôsob manipulácie a zneškodnenie odpadu - viď odpad por. č.1.
* Odpad por. č. 3 (druh odpadu 17 04 05) Demontované stožiare CDS zhotoviteľ stavby odovzdá správcovi MG-OSK.
* Odpad por. č. 4 - (druh odpadu 17 04 11) káble iné ako uvedené v 17 04 10 demontované káble v súbehu s novými káblami
* Odpad por. č. 5 - (druh odpadu 17 05 04) zemina a kamenivo vznikne pri hĺbení kábelových chráničiek, odstránení stredového deliaceho ostrovčeka, a budovaní bezbariérových priechodov. V obmedzenej miere bude odpad opätovne využitý pri realizácii stavby (spätné zásypy, obsypy). Zvyšná časť bude zneškodnená odvozom na riadenú skládku odpadov – spôsob nakladania s odpadom - viď odpad por. č.1.
* Odpad por. č. 6, - (druh odpadu 17 05 06) výkopová zemina vznikne pri hĺbení kábelových rýh, a budovaní bezbariérových priechodov. V obmedzenej miere bude odpad opätovne využitý pri realizácii stavby (spätné zásypy, obsypy). Zvyšná časť bude zneškodnená odvozom na riadenú skládku odpadov –spôsob nakladania s odpadom - viď odpad por. č. 1.

Zneškodňovanie všetkých odpadov vznikajúcich realizáciou stavby bude zabezpečovať dodávateľ stavby na základe uzatvorených zmlúv s organizáciami zabezpečujúcimi spracovanie a zneškodňovanie odpadov.

Odpady je potrebné zhromažďovať oddelene podľa druhov odpadov, a zabezpečiť ich pred znehodnotením, odcudzením, alebo iným nežiadúcim únikom, odovzdať odpady len osobe oprávnenej nakladať s odpadmi, viesť a uchovávať evidenciu o druhoch a množstve odpadov, a o nakladaní s nimi, ohlasovať údaje z evidencie príslušnému orgánu štátnej správy odpadového hospodárstva, a uchovávať ohlásené údaje.

## **PODMIENKY A NÁROKY NA USKUTOČŇOVANIE STAVBY**

### **Lehoty výstavby**

Predpokladaný termín začatia a dokončenia stavby :

* Začiatok stavby : určí investor
* Ukončenie stavby : určí investor
* Lehota výstavby : cca 12 týždňov

Lehota a postup výstavby bude upresnená po výbere dodávateľa, po spoločnom prejednaní, a po dohode na podmienkach s príslušnými cestnými správnymi orgánmi, investorom a  zhotoviteľom (dodávateľom) stavby.

### **Určenie postupu prác**

Predpokladaný postup prác :

Montážne a stavebné práce je potrebné rozdeliť na niekoľko etáp a podetáp :

1. etapa – predpríprava pre stavebné práce

- zriadenie zariadenia staveniska,

- vytýčenie stavby PS 102 Cestná svetelná signalizácia,

- vytýčenie inžinierskych sietí v trase káblov CDS, VO, VN, NN vedení, slaboprúdových vedení a stavebných úprav križovatky,

- realizácia sond pre upresnenie polôh káblov VO, VN, NN, káblov optických, telekomunikačných a ostatných inžinierskych sietí,

- zriadenie dočasného dopravného značenia,

- prekopanie komunikácie Galvaniho, položenie chráničiek pre CDS opätovné zásypy, zabetónovanie komunikácie

- ostatné výkopy pre technologické zariadenia CSS, ktoré nie sú ničím obmedzované

Stavebné práce na objekte CDS musia byť koordinované so stavebnými prácami stavby „BD Terchovská a dotknuté územie“. Dôležité je skoordinovať so stavebnými úpravami križovatky - objekt SO 101 \*\*\*.

Doporučený postup výstavby

Začiatok výstavby určí investor v spolupráci so zhotoviteľom. Harmonogram výstavby spracuje vybratý zhotoviteľ stavby. Doba výstavby spolu 12 týždňov.

Predmetná stavba sa bude realizovať v dotyku s jestvujúcim dopravným systémom, a bude nutné obmedzenie verejnej premávky

Pri výstavbe objektov stavby dôjde k obmedzeniu verejnej dopravy na komunikáciách, na uliciach Galvaniho, Banšelova a Krajná. Nová komunikácia nevzniká, ale dôjde ku rozkopávkam v chodníkovej časti a na komunikácií. Obmedzenie bude spočívať hlavne v presmerovaní dopravy z dvojpruhovej jednosmernej komunikácii do jedného pruhu, a v obmedzení pohybu chodcov.

Postup stavebných prác na objektoch nachádzajúcich sa v novej polohe musí byť zahájený vytýčením všetkých inžinierskych sietí.

Pri výstavbe sa využijú štandardné postupy výstavby (podľa navrhnutých etáp výstavby) :

1. Príprava územia, vytýčenie všetkých inžinierskych sietí v dotknutom území stavby

2 .Vybudovanie stavebného dvoru (zariadení staveniska)

3. Prevedenie výrubov drevín a archeologický prieskum sa nebudú vykonávať, nakoľko výstavba CDS vedie v existujúcich chodníkoch, v nových navrhovaných chodníkoch a plochách.

4. Rozkopávky pre nové vedenie sietí CDS, preložiek, osadenie nových stĺpov CDS.

5. Osadenie prvkov CDS na stožiare a radiča CDS.

6. Demolácia pôvodnej CDS.

7.Zameranie skutočne zrealizovaného stavu, vyhotovenie DSRS, predbežné užívanie, kolaudácia.

Stavbu sa musí budovať ako celok, z dopravného hľadiska po etapách počas rozkopávok, osádzania stožiarov.

Hlavné etapy výstavby :

1. etapa - počas 1. etapy sa zrealizuje:

- vytýčenie inžinierskych sietí a príprava staveniska. Doba realizácie - 1 týždeň.

Obmedzenie dopravy bude lokálne podľa prác. Riadenie dopravy na komunikácií bude regulovčíkmi.

2.etapa – rozkopávky :

- rozkopávky na chodníkoch pre nové siete CDS : káble, stožiare, budovanie chráničiek popod komunikácie. Obmedzenie dopravy na Galvaniho ulici bude do jedného jazdného pruhu. Vybudovanie betónových základov nových stožiarov CDS. Rozkopávku komunikácií pre chráničky je potrebné budovať cez víkendy, a po jazdných pruhoch. Doba výstavby - cca 5 týždňov.

3.etapa – osadenie nových prvkov :

- osadenie nových stožiarov, zapojenie káblov. Osadenie návestidiel a ich pripojenie na svorkovnicu. Osadenie radiča CDS a pripojenie káblov CDS. Doba výstavby sa odhaduje - cca 2 týždne.

4.etapa – demontáž existujúcich prvkov CDS :

- demontáž návestidiel zo stožiarov, kabelizácie, radiča CDS, RS skrine. Prepojenie existujúcich káblových súborov do nových zariadení. Doba výstavby sa odhaduje - cca 1 týždeň.

5.etapa – oživenie systému CDS :

- oživenie systému CDS a záverečné merania a skúšky. Zameranie skutočne zrealizovaného stavu CDS. Doba výstavby - cca 1 týždeň.

6.etapa – odovzdanie CDS a kolaudácia :

- vyhotovenie DSRS, predbežné užívanie a kolaudácia. Spustenie CDS do prevádzky. Doba - cca 2 týždne.

## **PRÍLOHY TECHNICKEJ SPRÁVY**

Príloha č. 1 – Situácia – zriadenie staveniska pre PS 102-00

V Bratislave : marec 2023 Vypracoval: Ing. Martin Zeleník Ing. Ondrej Kmoško